(1885) Ende jnt vertrecken vonden zij zitten drincken den lutenant vande wachte ande poorte , de welcke waeren die vanden Pekelharinck aen Ste Agneeten , bonden ende coorden hem ende leeden hem mede naer de Malecontenten , dwelck hij wel weert was , want hij en hadde selfs gheen gheweere bij hem ; ende deghene , die noch ande poorte waeren , eenen zoo twee , creghen de brugghe noch uppe , maer zij en hadden gheen vier ; doen zoo ghinghen zij zoucken jnde ghebuerte om huer lonten te ontstecken .Als den viant wech was zoo hielden ons borghers de wachte , niet peinsende dan om drincken , hoe wel datter an Crayens muelen veel volcx zeere ghequetst waeren , diese upden wech vonden , ende namen wel XV zo XVI peerden .Zij waeren wel drij cornetten peerden steerck ende namen noch andere beesten , als coeyen ende schapen .